

BARANYA MEGYEI RENDŐR-FŐKAPITÁNYSÁG

BŰNÜGYI IGAZGATÓSÁG

BŰNMEGELŐZÉSI OSZTÁLY

**E L B I R**

HÍRLEVÉL

2019. január

ELEKTRONIKUS LAKOSSÁGI BŰNMEGELŐZÉSI INFORMÁCIÓS RENDSZER





**2018.05.26. Pécsi Városi Gyereknap**

**2019. a bűnmegelőzés jegyében**



Békés, boldog és bűnmentes új esztendőt kíván a Baranya Megyei Rendőr-főkapitányság.

Annak érdekében, hogy ez az idei év igazán boldog és békés lehessen, fogadja meg tanácsainkat és keresse év közben is bűnmegelőzéssel kapcsolatos programjainkat.

A saját értékeink védelméért elsősorban mi állampolgárok vagyunk felelősek. Kellő odafigyeléssel csökkenthető az áldozattá válás lehetősége. Ne hagyja értékeit őrizetlenül és ne adjon módot és lehetőséget a tolvajok számára.

Alakítsa ki úgy otthona környezetét, hogy ne legyen kívánatos célpont a betörők számára, valamint lakásába ne engedjen be idegent.



(Töltse le a Nemzeti Bűnmegelőzési Tanács ingyenes Házörző alkalmazását és tekintse meg az alábbi videót: https://www.youtube.com/watch?v=IvuegggFCAw)

Készítsen ingóságairól, értékeiről Értéktárgy-jegyzéket, (típus, gyári szám, egyedi jelölés, különös ismertetőjel feltüntetése mellett fénykép-melléklettel) az esetlegesen eltűnt, ellopott tárgyak könnyebb beazonosítása érdekében.



Ismerkedjen meg a Szomszédok Egymásért Mozgalommal és hozza létre lakókörnyezetében. Kérje a helyi Polgárőrség vagy a Rendőrség segítségét.

LépcsőházŐr program. Társasházi lépcsőházak korszerű védelmi rendszere. Keresse a felhő alapú szolgáltatást, melynek előnyei:

* Korlátlan tárhely

**LépcsőházŐR**

**program**

* Nem eltulajdonítható
* Jogszabálynak megfelelő megőrzés

és automatikus törlés

* Könnyű keresés, letöltés és

adatátadás a hatóságnak

* Csökken a betörések, rongálások száma
* Biztosítási díjak csökkenhetnek

Amennyiben kerékpárral rendelkezik, vegye igénybe az országos kerékpár regisztrációs programot (amennyiben a rendőrség segítségét kéri, a regisztráció ingyenes), és rögzítse adatait -akár önállóan- a bikesafe.hu internetes oldalon.

Vegye fel a kapcsolatot a helyi Polgárőr Egyesülettel. Ismerje meg munkájukat, amennyiben ideje és energiája engedi és kellő elszántságot érez magában, csatlakozzon hozzájuk.

A fenti programokkal kapcsolatban érdeklődni lehet a 72/504-400/12-72 telefonszámon, vagy a [kovacsh@baranya.police.hu](mailto:kovacsh@baranya.police.hu) e-mail címen.

**MOBIL BŰNMEGELŐZÉSI CENTRUM ÉRKEZETT BARANYÁBA**

A Nemzeti Bűnmegelőzési Tanács a Baranya Megyei Rendőr-főkapitányság bűnmegelőzési tevékenységét elismerve 2018. december 12-én egy Mobil Bűnmegelőzési Centrum mikrobusszal támogatja a megyében folyó munkát. Ez a jármű alkalmas arra, hogy megfelelő környezetet teremtsen egy kötetlen beszélgetéshez. Így az állampolgár nyugodtabb légkörben tudja feltárni problémáit, feltenni kérdéseit a megelőzési szakembernek.

Mobil Bűnmegelőzési Centrum számokkal:

Mercedes-Benz Sprinter rakfelülete 8 négyzetméter, melynek térfogata 15,5 köbméter. Itt került kialakításra az egyedi belső fogadó tér. Ez tartalmaz egy hálózatra köthető beépített hűtőt és a személyes beszélgetéshez, tanácsadáshoz nélkülözhetetlen négy ülést és asztalt.

Az érdeklődők könnyebb megszólítását „Házörző” megállító tábla szolgálja. A megszólítottak kényelmét a belső fogadó tér mellett, felszerelésként egy asztal és négy szék is szolgálja. Szóróanyagok szállításához rendelkezésre áll 2 db tároló rekesz. A hálózat illetve az elektromos eszközök használhatóságát két hosszabbító (1 db 40 m-es és 1 db 10 m-es) segíti. A megfelelő szemléltetéshez igénybe vehető 1 db vagyonvédelmi interaktív táska, mely elektronikus és mechanikus vagyonvédelmi eszközöket tartalmaz. Az interaktív betörésvédelmi szoba a veszélyhelyzetek szemléltetéséhez nyújt segítséget. Az országos kerékpár regisztrációhoz a Bikesafe megállító tábla és startcsomag, valamint az 1200 db kerékpárregisztrációs kártya áll rendelkezésre.

**Melléképületek védelme**

Egyre többen fordítanak figyelmet lakásuk, házuk védelmére. Azonban az évnek ez az időszaka újabb veszélyeket rejt magában. Azok, akiknek lehetősége van gazdálkodni, állatot tartani, nevelni, azoknál a tavalyi évben vágásra felnevelt állat feldolgozása után egy kisebb vagyon pihen a kamrában, sufniban, esetleg valamelyik melléképületben.



Annak érdekében, hogy a sok munkával előállított füstölt, illetve egyéb finomságok további örömöt okozzanak, vigyázni kell rájuk. Ebben az időszakban gyakori, hogy megdézsmálják a füstről kikerült termékeket. Eltulajdonítják a mellépületekben tárolt szerszámokat, egyéb értékeket.


A melléképületen is teljeskörű és azonos szintű védelem kialakítása szükséges. A védett értéknek megfelelő védelemmel kell felszerelni az adott ingatlant.

A megfelelő elektronikai és mechanikai eszközök alkalmazásával, valamint odafigyeléssel a magántulajdon védelme nagy mértékben javítható.

A Magyar Nemzeti Bank megújított 500 forintos bankjegyet bocsát ki, amely 2019. február 1-től jelenik meg a készpénzforgalomban. A régi 500 forintosokkal 2019. október 31-ig fizethetünk.

**MEGÚJUL A FORINT**



**A nagysikerű bűnmegelőzési mesesorozat kötetei online, lapozható formában is elérhetők, elolvashatók az alábbi linkekre kattintva.**


**Bűnmegelőzés gyerekeknek**

**Erdőváros meséi:** [**https://bunmegelozes.blog.hu/2017/08/01/erdovaros\_mesei**](https://bunmegelozes.blog.hu/2017/08/01/erdovaros_mesei)

**Eda mami tábora:** [**https://bunmegelozes.blog.hu/2017/08/01/erdovaros\_mesei\_566**](https://bunmegelozes.blog.hu/2017/08/01/erdovaros_mesei_566)

**Roboföldi ismerősök:**

[**https://bunmegelozes.blog.hu/2018/11/28/erdovaros\_mesei\_robofoldi\_ismerosok**](https://bunmegelozes.blog.hu/2018/11/28/erdovaros_mesei_robofoldi_ismerosok)



**Lélekvesztők:** [**https://bunmegelozes.blog.hu/2017/08/01/lelekvesztok**](https://bunmegelozes.blog.hu/2017/08/01/lelekvesztok)

https://www.facebook.com/bmrfk.bunmegelozes/

<https://www.facebook.com/mindentabiztonsagert/> [www.mindentabiztonsagert.hu](http://www.mindentabiztonsagert.hu)



**Abban az esetben, ha bűncselekmény áldozatává/ károsultjává válik,**

**haladéktalanul hívja a rendőrséget!**

**Rendőrség hívószámai:**

**107 és 112**

Baranya Megyei Rendőr-főkapitányság

Bűnmegelőzési Osztálya



[**bunmeg.baranyamrfk@baranya.police.hu**](mailto:bunmeg.baranyamrfk@baranya.police.hu)**.**